Český Šternberk (burgo)

Český Šternberk estas gotika burgo alikonstruita en kastelon sur la maldekstra bordo de rivero Sázava proksime de aŭtostrado D1 sur teritorio de samnomata kampurbo en distrikto Benešov. Ĝi situas sur montodorso en supermara alteco proksimume 350 metroj. La burgo estas protektata kiel kultura memorindaĵo kaj ekde la jaro 2008 ankaŭ kiel nacia kultura memorindaĵo.